**סיפור 1**

איש אחד, שנהג להשתתף בקבוצה בלימוד בקביעות, הפסיק להגיע לקבוצה ללא הודעה.
לאחר מספר שבועות, החליט מנחה הקבוצה לבקרו.
היה זה לילה מאוד קר. המנחה מצא את האיש יושב מול אח בוערת, האש הדולקת הייתה
חמימה ומזמינה.
האיש הבין את סיבת ביקורו של המנחה והזמין אותו לשבת לידו, בכיסא נוח, מול האח.
הוא ישב בשקט וחיכה...

שקט עמוק שרר ביניהם.  שני הגברים רק התבוננו באש, בריקודי הלהבות מסביב לעצים הבוערים.
כעבור מספר דקות, בחן המנחה את הגחלים, ובזהירות רבה, בחר באחד הבולטים מהם ואט אט
הרחיק אותו מהאש. הוא חזר לכורסתו, ונשאר יושב, ממתין.
המארח התבונן בתהליך בשימת לב, מרותק למהלכו של המנחה. אט אט החל הגחל לדעוך.
בתחילה איבד את הזוהר, ואחר- כך כבה כמעט לגמרי.
תוך זמן קצר, מה שהיה קודם חגיגה של אור וחום הפך להיות גחל מכוסה שכבה של  אפר אפור,
מת, שחור וקר. אף מילה לא נאמרה בין המארח לאורחו מתחילת הערב.

המנחה, בעוד הוא מתכונן לעזוב לביתו, החזיר שוב את הגחל הקר וחסר התועלת למרכז הלהבות.
כמעט מיד הוא חזר לבעור, כשהוא ניזון מהאור והחום של הגחלים הסמוכים לו.
כשעמד המנחה ליד הדלת, אמר לו מארחו:
תודה על הביקור שלך ועל השיעור הנפלא שלימדת אותי.

**סיפור 2**

 בעיר רחוקה חיה משפחה: אב, אם וילדיהם- עשרה בנים ושתי בנות. כאשר האב הרגיש כי שעתו הגיעה ועליו להחזיר את נשמתו לבורא קרא לכל ילדיו שיבואו אליו. הוא סיפר להם כי הוא מרגיש ששעתו הגיעה וברצונו להיפרד מהם על ידי כך שימשיל להם משל וייתן להם דוגמה שתשמש אותם בחייהם לאחר מותו.

הוא ביקש מהם שכל אחד מהם יצא החוצה ויחפש מקל באורך של מטר בערך. הלכו הילדים וכל אחד מהם חיפש ומצא מקל כפי שהאב ציווה. חזרו אליו כל אחד ומקלו בידו. כעת האב ציווה אותם שכל אחד ייקח את המקל שהביא וישבור אותו על ידי כך שיתפוס אותו בשתי הקצוות ועם הברך ישבור אותו. הילדים שהיו חסונים וחזקים צחקו וכל אחד לקח את מקלו ו...הופ שבר אותו לשניים. הסתכלו הילדים על אביהם והראו לו את מקלותיהם ששברו ללא כל קושי. חייך האב ואמר להם עכשיו אני רוצה כי תצאו שוב החוצה ותביאו שוב כל אחד מקל כמו זה שהבאתם בפעם הראשונה.

שוב יצאו הילדים וכל אחד מהם חיפש והביא איתו מקל כמו המקל הקודם.  כעת אמר להם האב: קחו את כל המקלות וקשרו אותם יחד בחבל. כל אחד הניח את מקלו ליד מקל אחיו וקשרו אותם לצרור אחד. האב שראה את צרור המקלות הקשור, אמר להם: עכשיו תנסו לשבור את כל צרור המקלות הקשורים יחד. ניסה הגדול וניסו האחרים כל אחד בתורו. אף אחד לא הצליח לשבור את חבילת המקלות הקשורה יחד. הסתכלו הילדים על האב ואמרו לו כי אין בשום אופן ופנים לשבור את החבילה הקשורה יחד.

אז אמר להם האב: כך גם בחיים. אם כל אחד מכם יהיה לבד וידאג לעצמו, כל אחד שיבוא מבחוץ יוכל לשבור אותו ולהכניעו. אך אם כולכם תלכו יחדיו אחד למען הכל וכולם למען אחד, אף אחד לא יוכל לשבור אתכם או להכניעכם כמו שלא הצלחתם לשבור את חבילת המקלות הקשורה יחדיו!

הילדים הבינו את המסר שבמשל ומאותו היום כולם פעלו יחדיו ואחד עזר לשני ושמר עליו ואף אחד לא יכל להכניעם או לנצח אותם בכל תחומי החיים שלהם. והאב החזיר נשמתו לבורא שמח ומאושר כי ילדיו קבלו עצתו והדרכתו.